Olivia Nobs

Olivia Nobs (s. 18. marraskuuta 1982) on sveitsiläinen lumilautailija, joka kilpailee lumilautakrossissa.

Nobs voitti pronssia naisten lumilautakrossissa Vancouverin olympialaisissa 2010. Torinon olympialaisissa 2006 hän oli samassa lajissa yhdestoista. MM-kilpailuissa vuonna 2009 Nobs voitti lumilautakrossissa hopeaa.

Lumilautailun maailmancupissa Nobs kilpaili ensimmäisen kerran marraskuussa 2001 sijoittuen viidenneksi. Ensimmäisen voittonsa hän saavutti toisessa maailmancupin kilpailussaan, tammikuussa 2002. Yhteensä Nobs on voittanut kolme maailmancupin kilpailua, sijoittunut toiseksi neljä kertaa ja kerran kolmanneksi.

Lähteet

Aiheesta muualla 
 Olivia Nobsin kotisivut

Sveitsiläiset lumilautailijat
Sveitsiläiset olympiamitalistit
Vuonna 1982 syntyneet
Elävät henkilöt